**ΠΑΡΑΤΑΣΗ ΣΥΜΒΑΣΗΣ**

Αρχή φόρμας

**Ερώτηση**

Σύμφωνα με την παράγραφο 10 του άρθρου 147 του Ν.4412/2016 *\*

* *«Η έγκριση των παρατάσεων προθεσμιών γίνεται από την προϊσταμένη αρχή, ύστερα από αίτημα του αναδόχου στην* ***Διευθύνουσα Υπηρεσία****.*

*Το αίτημα πρέπει να υποβάλλεται τουλάχιστον ένα μήνα πριν από τη λήξη της ισχύουσας συνολικής προθεσμίας περαιώσεως του έργου. Η σχετική απόφαση επί του αιτήματος εκδίδεται από την* ***Προϊσταμένη Αρχή*** *όχι αργότερα από την πάροδο τριών (3) μηνών από την υποβολή του αιτήματος του αναδόχου.»*

Στην περίπτωση που **η σύμβαση έχει διάρκεια 2 μήνες**, κάνει αίτημα ο ανάδοχος για παράταση **ενός μήνα ακόμα**, η έγκριση της παράτασης από την προϊσταμένη αρχή μπορεί να γίνει χρονικά και μετά τη λήξη της αρχικής σύμβασης καθώς είμαστε μέσα στο τρίμηνο από την υποβολή του αιτήματος;

π.χ.

* Διάρκεια σύμβασης από 01-03-2021 έως 30-04-2021
* 15/03/2021 αίτημα αναδόχου για παράταση 1 μήνα
* 18/03/2021 Εισήγηση απόφαση για έγκριση της παράτασης από τη Διευθύνουσα Υπηρεσία
* 15/05/2021 απόφαση έγκρισης από προϊσταμένη αρχή (ημερομηνία που έχει λήξει η αρχική σύμβαση -30/04/2021-

και δεν έχουμε την απόφαση της προϊσταμένης αρχής για την έγκριση της παράτασης, αλλά είμαστε εντός τριών μηνών από την υποβολή του αιτήματος του αναδόχου)

Τέλος φόρμας

**Απάντηση :**

Στην εν λόγω περίπτωση και σύμφωνα με τις αναγραφόμενες πραγματικές ημερομηνίες, η διαδικασία είναι νομιμότατη και κατά τύπο και κατ΄ ουσίαν καθόσον συντρέχουν και οι δύο ανωτέρω προϋποθέσεις της παρ. 10 του άρθρου 147, ήτοι : (α’) τ*ο αίτημα υπεβλήθη τουλάχιστον ένα μήνα πριν από τη λήξη της ισχύουσας συνολικής προθεσμίας περαιώσεως του έργου (*15/03/2021) *και (β’) Η σχετική απόφαση επί του αιτήματος εκδίδεται από την* ***Προϊσταμένη Αρχή*** *όχι αργότερα από την πάροδο τριών (3) μηνών από την υποβολή του αιτήματος του αναδόχου (*15/05/2021).

4. Ο ανάδοχος δεσμεύεται από τη σύμβαση του έργου να συνεχίσει την κατασκευή του για επιπλέον της αρχικής προθεσμίας χρονικό διάστημα, ίσο προς το ένα δεύτερο (1/2) αυτής και πάντως όχι μικρότερο των τριών μηνών (οριακή προθεσμία). Για τον υπολογισμό της οριακής προθεσμίας δεν προσμετρώνται τυχόν παρατάσεις της συμβατικής προθεσμίας. Η οριακή προθεσμία αρχίζει την επομένη της λήξης της συμβατικής προθεσμίας και **κατά τη διάρκειά της η Προϊσταμένη Αρχή δύναται να χορηγεί παρατάσεις, κατόπιν εισήγησης της διευθύνουσας υπηρεσίας, χωρίς αίτηση του αναδόχου.** Μετά την πάροδο της οριακής προθεσμίας, η σύμβαση διαλύεται, σύμφωνα με το άρθρο 161, εκτός αν συντρέχουν οι προϋποθέσεις της παρ. 8.

**Τροποποιήσεις με το Άρθρο 66 του Ν. 4782/2021 :**

Με τις τροποποιήσεις που επήλθαν με τον Ν. 4782/2021 και συγκεκριμένα, με το άρθρο 66, το οποίο αντικαθιστά το άρθρο 147 του ν.4412/2016, γίνεται μια προσπάθεια συνολικής αναμόρφωσης των προθεσμιών ώστε να οροθετούνται τα έργα. Ειδικότερα :

* Στην παρ. 4 αυτού προβλέπεται αναμόρφωση της οριακής προθεσμίας και ο ανάδοχος δεσμεύεται από τη σύμβαση του έργου να συνεχίσει την κατασκευή του για επιπλέον της αρχικής προθεσμίας χρονικό διάστημα, ίσο προς το ένα δεύτερο (1/2) αυτής και πάντως όχι μικρότερο των τριών (3) μηνών (οριακή προθεσμία), ενώ μετά την πάροδο της οριακής προθεσμίας η σύμβαση διαλύεται, σύμφωνα με το άρθρο 161